Diari Oficial de la Generalitat Valenciana


Sumari del DOGV 9792, del 20-02-2024 (2024/1337)

RESOLUCIÓ de 28 de novembre de 2023, de la Direcció General d'Energia i Mines, per la qual s'atorga a Red Eléctrica de España, SA, autorització administrativa prèvia i autorització administrativa de construcció per a la modificació, per ampliació d'una nova posició de línia per a l'evacuació d'energia elèctrica d'origen renovable, de les instal·lacions de transport del parc de 220 kV, en la subestació transformadora denominada ST Beneixama, situada al terme municipal de Beneixama. (Expedient de referència ATRCCT/2023/3/03).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/1337


Data del document
:   28-11-2023

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Descriptors 

:   * Conselleria d'Innovació, Indústria, Comerç i Turisme

RESOLUCIÓ de 28 de novembre de 2023, de la Direcció General d'Energia i Mines, per la qual s'atorga a Red Eléctrica de España, SA, autorització administrativa prèvia i autorització administrativa de construcció per a la modificació, per ampliació d'una nova posició de línia per a l'evacuació d'energia elèctrica d'origen renovable, de les instal·lacions de transport del parc de 220 kV, en la subestació transformadora denominada ST Beneixama, situada al terme municipal de Beneixama. (Expedient de referència ATRCCT/2023/3/03). [2024/1337]  
  
Antecedents  
  
Amb data 24 de gener de 2023, Red Eléctrica de España, SA, a través de representant degudament acreditat, va presentar, a través del registre telemàtic de la Generalitat Valenciana, un imprés normalitzat on sol·licitava:  
- Autorització administrativa prèvia per a la modificació, per ampliació d'una nova posició de línia per a l'evacuació d'energia elèctrica d'origen renovable, de les instal·lacions de transport del parc de 220 kV, en la subestació transformadora denominada ST Beneixama, situada al terme municipal de Beneixama, província d'Alacant.  
  
- Autorització administrativa de construcció d'esta modificació.  
  
Juntament amb l'escrit de presentació d'estes peticions s'adjunta la documentació següent:  
- Projecte tecnicoadministratiu, denominat Ampliació de la subestació Beneixama 220 kV, de data 21 de novembre de 2022, per a l'execució de la mencionada instal·lació, sense visar, i, en este cas, sense declaració responsable.  
- Declaració responsable de la persona tècnica competent projectista, acreditativa del compliment de la normativa aplicable al projecte d'acord amb el que s'establix en l'article 53.1.b de la Llei 24/2013, de 26 de desembre, del sector elèctric.  
- Full resum de subestacions, centres de transformació i línies de transport i distribució d'energia elèctrica, de data 26 d'abril de 2022, signat per persona tècnica competent projectista, i el representant de la titular de la instal·lació.  
- Justificant que acredita l'abonament de les taxes corresponents al tràmit instat.  
Posteriorment, amb data 3 de març de 2023, la titular aporta nova documentació a l'expedient, concretament la següent:  
- Projecte tecnicoadministratiu, denominat Ampliació de la subestació Beneixama 220 kV, per a l'execució de la mencionada instal·lació, signat per persona tècnica titulada competent amb data 21 de novembre de 2022 i visat pel col·legi oficial corresponent amb data 22 de novembre de 2022, i que substituïx el presentat anteriorment.  
  
- Justificant que acredita l'abonament de les taxes corresponents al tràmit instat.  
El procediment administratiu corresponent a esta sol·licitud ha sigut tramitat amb l'expedient de referència ATRCCT/2023/3/03, incoat a este efecte pel Servei Territorial d'Indústria, Energia i Mines d'Alacant.  
  
Les instal·lacions de transport d'energia elèctrica per a l'ampliació de les quals se sol·licita autorització se situen al polígon 4, parcel·la 31, del terme municipal de Beneixama, província d'Alacant. Concretament a l'interior de la subestació transformadora existent denominada ST Beneixama, amb coordenades georeferenciades (coordenades UTM fus 30, sistema de referència ETRS89) següents, X: 607436.22; Y: 0102945.96, titularitat de Red Eléctrica de España, SA, com així consta en el projecte tecnicoadministratiu.  
Consten com a antecedents relacionats amb el parc de 220 kV de la subestació ST Beneixama, objecte de l'ampliació, els següents actes administratius:  
- Resolució de 7 de març de 2007, de la Direcció General de Política Energètica i Mines, per la qual s'autoritza Red Eléctrica de España, Societat Anònima per a l'ampliació de la subestació a 400/220 kV de Beneixama, al terme municipal del mateix nom, a la província d'Alacant, i es declara la seua utilitat pública. BOE núm. 77, del 30.03.2007.  
  
Mitjançant esta resolució es va autoritzar Red Eléctrica de España, Societat Anònima per a l'ampliació de la instal·lació de la subestació ST Beneixama, al parc de 220 kV, mitjançant la instal·lació d'un autotransformador a 400/220 kV de 450 MVA i una nova posició de transformador equipant la posició 11 del parc de 220 kV, així com l'ampliació de l'embarrat de 220 kV amb dos mòduls addicionals dels quals se'n deixarà un en reserva. Així mateix, s'instal·la al parc de 220 kV un nou banc de condensadors BC1, de 100 MVAr, amb la corresponent posició d'interruptor i l'ampliació del mòdul dels embarrats principals.  
  
- Resolució de 14 d'abril de 1986, de la Direcció General d'Indústria i Energia, per la qual s'autoritza l'ampliació de l'estació transformadora en 450 MVA, al terme municipal de Beneixama (Alacant).  
  
Mitjançant esta resolució es va autoritzar Hidroeléctrica Española, SA, per a l'ampliació de l'estació transformadora, mitjançant un segon banc d'autotransformadors, denominat AT-2, i constituït per tres autotransformadors monofàsics de 150 MVA cadascun, fent una potència total de 450 MVA. Al parc de 220 kV s'equipa, a més, la cel·la corresponent a la protecció de l'esmentat autotransformador AT-2. DOGV núm. 388, del 06.06.1986.  
- Resolució de 19 de juliol de 1982, de la Direcció General de l'Energia, per la qual s'autoritza Hidroeléctrica Española, SA, per a l'ampliació d'una estació transformadora d'energia elèctrica denominada Beneixama, a Beneixama (Alacant). BOE núm. 226, del 21.09.1982.  
Mitjançant esta resolució es va autoritzar Hidroeléctrica Española, SA, per a l'ampliació de la subestació transformadora denominada Beneixama. Esta ampliació afectarà les instal·lacions de 220 kV, amb l'equipament de dues cel·les de línia en reserva, denominades Petrer 1 i Petrer 2, protecció de les dues línies d'alimentació a 220 kV de l'estació transformadora de Petrer.  
La sol·licitud d'autorització administrativa ha sigut objecte d'informació pública als efectes previstos en l'article 9 del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, durant el termini de 20 dies en:  
  
- El Diari Oficial de la Generalitat Valenciana, de data 26 de maig de 2023, DOGV núm. 9604.  
Així mateix, el projecte ha sigut exposat per a consulta pública en les adreces electròniques https://cindi.gva.es/es/web/energia/alacant2, en castellà i https://cindi.gva.es/va/web/energia/alacant2 en valencià, en l'apartat «Informació pública».  
D'acord amb la documentació que consta en l'expedient, no han sigut presentades al·legacions.  
D'acord amb el procediment reglamentàriament establit, a fi que presentaren la seua conformitat o oposició a l'autorització sol·licitada i emeteren, si era procedent, els oportuns condicionats tècnics al projecte tècnic de la instal·lació, el Servei Territorial d'Indústria, Energia i Mines d'Alacant va remetre una separata d'este a l'Ajuntament de Beneixama. En el mateix acte i d'acord amb el que es preveu en l'article 75.1 de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana i l'article 72 de la Llei 16/2008, de 22 de desembre, es va sol·licitar a este ajuntament un informe a fi d'obtindre les al·legacions que foren procedents sobre l'adaptació de la instal·lació elèctrica objecte d'este procediment al planejament urbanístic que resultara d'aplicació, i se li va concedir un termini d'un mes per a l'emissió d'este informe. Transcorregut el termini reglamentari no es va rebre cap contestació per part d'este organisme. Consta en l'expedient còpia fefaent de la sol·licitud de l'informe de data 10 de març de 2023.  
  
En este mateix sentit, el Servei Territorial d'Indústria, Energia i Mines d'Alacant va remetre separata del projecte tècnic de la instal·lació a i-DE Redes Eléctricas Inteligentes, SAU, perquè presentara la seua conformitat o oposició a l'autorització sol·licitada i emetera, si era procedent, els oportuns condicionats tècnics al projecte tècnic de la instal·lació, i se li va concedir un termini d'un mes per a l'emissió de l'esmentat informe. Transcorregut el termini reglamentari no es va rebre cap contestació per part d'este organisme. Consta en l'expedient còpia fefaent de la sol·licitud de l'informe de data 10 de març de 2023.  
En relació amb la petició de condicionats urbanístics, a més del que es va sol·licitar a l'Ajuntament de Beneixama, el Servei Territorial d'Indústria, Energia i Mines d'Alacant va sol·licitar al Servei Territorial d'Urbanisme d'Alacant, amb data 10 de març de 2023, informe a fi d'obtindre les al·legacions que foren procedents sobre l'adaptació de la instal·lació elèctrica objecte del present procediment al planejament urbanístic que resultara d'aplicació, i se li va concedir un termini d'un mes per a l'emissió d'este informe, amb el resultat que, en síntesi, s'indica:  
- Servei Territorial d'Urbanisme d'Alacant. Consta l'informe favorable de data 28 de març de 2023, on conclou que l'actuació proposada és compatible urbanísticament.  
No obstant això, cal assenyalar que esta actuació no ha sigut objecte de tramitació de la sol·licitud de declaració, en concret, d'utilitat pública i, conseqüentment, no és preceptiva la petició d'este informe urbanístic, d'acord amb el que s'indica en el capítol XX «De les infraestructures del sector energètic» de la Llei 16/2003, de 17 de desembre, de mesures fiscals, de gestió administrativa i financera, i d'organització de la Generalitat Valenciana.  
En relació amb el pronunciament ambiental de la instal·lació, la interessada ha manifestat que la instal·lació no està subjecta a declaració d'impacte ambiental. Esta indicació s'ha d'entendre de conformitat amb l'Informe sobre projectes de reforma en subestacions, de data 22 d'agost de 2017, de la Direcció General de Medi Natural i d'Avaluació Ambiental, en estimar que les modificacions consistents en l'equipament de posicions de reserva, sense ampliar la parcel·la tancada de la subestació, no tindran efectes adversos significatius sobre el medi ambient, d'acord amb els criteris indicats en l'article 7.2.c de la Llei 21/2013, d'avaluació ambiental.  
Cal afegir que, mitjançant el BOE núm. 201, de data 22 d'agost de 2022, es va publicar la Resolució de 12 d'agost de 2022, de la Direcció General de Qualitat i Avaluació Ambiental, per la qual es formula declaració d'impacte ambiental del projecte Planta fotovoltaica Beneixama-Rotonda 1 de 57,53 MWp, situada al terme municipal de Villena (Alacant) i la seua infraestructura d'evacuació. Així les coses, cal entendre que les instal·lacions de generació, incloent-hi l'evacuació, a les quals ha d'atendre la posició de línia de 220 kV objecte de la present resolució, disposa del corresponent pronunciament ambiental.  
  
En virtut de la seua condició de transportista únic, derivades de l'article 34.2 de la Llei 24/2013, de 26 de desembre, del sector elèctric, així com de l'habilitació expressa per a realitzar, en tot cas, l'activitat de transport d'energia elèctrica continguda en l'article 4.2 del Reial decret 1955/2000, d'1 de desembre, és procedent considerar que Red Eléctrica de España, SA, disposa de la capacitat exigible per a promoure el present projecte.  
Amb data 24 de març de 2023, la Direcció General de Política Energètica i Mines (DGPEM), del Ministeri per a la Transició Ecològica i el Repte Demogràfic, va emetre un informe favorable sol·licitat per esta direcció general a fi de consignar les possibles afeccions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica, als efectes previstos en l'article 35.2 de la Llei 24/2013, de 26 de desembre, del sector elèctric; l'article 114 del Reial decret 1955/2000, i de conformitat amb el Decret 88/2005, de 29 d'abril.  
  
La modificació plantejada en el projecte tècnic presentat de la subestació Beneixama 220 kV es concreta en l'ampliació de les instal·lacions de transport següents:  
Parc de 220 kV  
Sistema de configuració de doble barra (DB) exterior, es projecta la instal·lació d'una nova posició de línia equipada amb interruptor per a l'evacuació d'energia d'origen renovable, al carrer 1 de la subestació, que ja estava prevista com a carrer de reserva sense equipar interruptor, amb l'abast següent:  
- Una (1) posició de línia amb interruptor, tecnologia AIS, convencional exterior, 40 kA d'intensitat de curtcircuit de curta duració, intensitat nominal de 3.150 A (els seccionadors de barres i línia són d'intensitat nominal 2.000 A), 220 kV de tensió nominal i 245 kV de tensió més elevada per al material.  
Respecte a la necessitat d'esta instal·lació, com a requisit previ que ha de justificar el sol·licitant i avaluar l'òrgan competent per a la seua autorització, cal indicar que, en tractar-se d'una instal·lació de la xarxa de transport, esta està inclosa en l'annex I «Xarxa de partida», en el bloc denominat «RDL I. Integració de renovables i resolució de restriccions tècniques Connexió de renovables» com a instal·lació tipus convencional prevista per a 2023 i motivada per a generació i emmagatzematge, com a ampliació de l'actual subestació Beneixama 220 kV. Esta planificació va ser aprovada mitjançant l'Acord del Consell de Ministres de data 22 de març de 2022 i publicada per la Resolució de la Secretaria d'Estat d'Energia de data 8 d'abril de 2022 (Boletín Oficial del Estado núm. 93, de 19.04.2022).  
En el mateix sentit, la instal·lació objecte de la present resolució està inclosa en l'últim Pla d'inversió triennal 2023-2025, sota el projecte de codi J-0753-S0047, denominat SE/Beneixama 220 kV (ampl. EvRE), prevista la seua execució per a 2024, sense cost per al sistema, per entendre's que esta actuació serà sufragada pels promotors de les plantes fotovoltaiques que evacuen en el nus de la subestació ST Beneixama 220 kV.  
Ha de considerar-se que la instal·lació de transport sol·licitada no genera incidències negatives en el sistema, havent de remetre's al pronunciament favorable de l'informe, de 24 de març de 2023, de la Direcció General de Política Energètica i Mines, en el qual, entre altres aspectes, s'avalua les possibles afeccions de la instal·lació als plans de desenvolupament de la xarxa i a la gestió tècnica del sistema. Quant a això, a mes, consta en l'expedient comunicació de Red Eléctrica de España, SAU, de data 23 de juliol de 2020, per la qual s'atorga permís de connexió a les instal·lacions de generació renovables (IGRE) que s'hi mencionen, en el punt de connexió de la xarxa de transport «SE Beneixama 220 kV en una nova posició», al qual s'adjunta l'informe de verificació de les condicions tècniques de connexió (IVCTC), en atenció a la sol·licitud de connexió realitzada per Abo Wind España, SAU, en qualitat d'interlocutor únic de nus (IUN) en la subestació Beneixama 220 kV per a un conjunt d'IGRE.  
Consta en l'expedient la proposta del Servei d'Infraestructures i Subministraments Energètics, la qual ha sigut elevada per la Subdirecció General d'Energia i Mines a este centre directiu per a la seua resolució.  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte d'este radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del sector elèctric, que són competència de l'Administració general de l'Estat.  
D'acord amb el que es disposa en l'article 4.1.a i el punt 2 de la disposició addicional primera del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concorde amb l'article 17 del Decret 137/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme, i l'Ordre 10/2022, de 26 de setembre (que continuarà vigent quant a la regulació del nivell administratiu que no s'opose al Decret 137/2023, i fins que s'aprove la corresponent ordre de desenvolupament), i de conformitat amb el títol X del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, modificat per Decret 126/2023, de 4 d'agost, correspon a la Direcció General d'Energia i Mines d'este departament la resolució del present procediment.  
D'acord amb l'article 34.1 de la Llei 24/2013, de 26 de desembre, del sector elèctric, la instal·lació elèctrica objecte de sol·licitud constituïx part de la xarxa de transport secundari d'energia elèctrica.  
D'acord amb el que es disposa en l'article 53.4 de la Llei 24/2013, de 26 de desembre, del sector elèctric, l'article 121 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjudici de l'exempció que preveu este últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cadascun dels projectes que presenten.  
  
D'acord amb els articles 35 i 53 de la Llei 24/2013, de 26 de desembre, del sector elèctric, i l'article 7.1.a i b del Decret 88/2005, de 29 d'abril, la construcció, incloent-hi la seua modificació, d'instal·lacions elèctriques pertanyents a la xarxa de transport requerix autorització administrativa prèvia i autorització administrativa de construcció.  
  
D'acord amb l'article 35.2 de la Llei 24/2013, de 26 de desembre, l'article 114 del Reial decret 1955/2000, d'1 de desembre, i l'article 9.6 del Decret 88/2005, de 29 d'abril, la present instal·lació requerix la sol·licitud d'informe previ a la Direcció General de Política Energètica i Mines del Ministeri per a la Transició Ecològica i el Repte Demogràfic, en el qual esta consignarà les possibles afeccions de la projectada instal·lació als plans de desenvolupament de la xarxa (els actuals aprovats per l'Acord del Consell de Ministres, de 22 de març de 2022, publicat mitjançant la Resolució, de 8 d'abril de 2022, pel qual s'aprova la planificació de la xarxa de transport d'energia elèctrica Horizonte 2026, BOE núm. 93, de 19.04.2022), a la gestió tècnica del sistema i al règim econòmic regulats en esta llei. Este informe s'haurà de tindre en compte en l'atorgament de l'autorització.  
De conformitat amb l'article 7.2.c de la Llei 21/2013, de 9 de desembre, d'avaluació ambiental, s'establix que no serà objecte d'una avaluació d'impacte ambiental simplificada les modificacions de les característiques d'un projecte consignat en l'annex I o en l'annex II, diferents de les modificacions descrites en l'article 7.1.c ja autoritzades, executades o en procés d'execució, quan valorades per l'òrgan ambiental competent, no tinguen efectes adversos significatius sobre el medi ambient, d'acord amb els criteris de valoració definits en l'esmentat article 7.2.c. En relació amb este pronunciament, s'ha tingut en consideració l'Informe sobre projectes de reforma en subestacions, de data 22 d'agost de 2017, dictat per la Subdirecció General d'Avaluació Ambiental, al qual ens remetem per precisió i per a evitar reproduccions innecessàries (accessible en el web de la Conselleria d'Agricultura, Desenvolupament Rural, Emergència Climàtica i Transició Ecològica, seguint la ruta: Avaluació Ambiental - Avaluació d'Impacte Ambiental (Tramitació no telemàtica) - Procediment de tramitació i aprovació de projectes), accessible també en la URL:  
 http://www.agroambient.gva.es/documents/805216686/195865905/REFORMA+EN+SUBESTACIONES+PARA+WEB+CASTELLANO.pdf/4ab56324-b5cb-4d76-be25-2327836d20d2  
  
D'acord amb l'incís a, de l'article 3, del Decret 88/2005, de 29 d'abril, la instal·lació està classificada dins del grup primer en tractar-se d'instal·lació de la xarxa de transport secundari.  
Per a les sol·licituds d'autorització administrativa prèvia i autorització administrativa de construcció és aplicable el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.  
D'acord amb l'apartat 2.A.4, de l'article 5, del Decret 88/2005, de 29 de novembre, en la sol·licitud d'autorització administrativa prèvia ha de justificar-se la necessitat de la instal·lació i que esta no genera incidències negatives en el sistema.  
D'acord amb el que s'establix en l'article 130.1 del Reial decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en este cas, el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
  
D'acord amb el que s'ha dit anteriorment, una vegada complits els requisits i els procediments legals i reglamentaris establits en la legislació vigent aplicable, resolc:  
  
Primer. Atorgament d'autorització administrativa prèvia  
Atorgar autorització administrativa prèvia a Red Eléctrica de España, SA, per a la modificació, per ampliació d'una nova posició de línia per a l'evacuació d'energia elèctrica d'origen renovable, de les instal·lacions de transport del parc de 220 kV, en la subestació transformadora denominada ST Beneixama, amb l'abast que s'indica a continuació:  
Emplaçament:  
- Municipi (província): Beneixama (Alacant).  
- Localització: polígon 4, parcel·la 31, a l'interior de la subestació transformadora ST Beneixama 400/220/132/20 kV.  
- Projecció cartogràfica UTM (fus 30, ETRS89) següents, X: 295650.22, Y: 8362604.95.  
- Superfície aproximada del parc de 220 kV: 14.852 m².  
Instal·lacions i equips que s'han d'executar:  
Parc de 220 kV:  
Ampliació d'una posició de línia convencional exterior en configuració de doble barra composta pel següent aparellatge:  
- Un (1) interruptor automàtic de 245 kV, 3150 A, 40 ca, unipolar motoritzat amb cambra d'SF6.  
- Dos (2) seccionadors de barres tipus pantògrafs unipolars motoritzats 245 kV, 2.000 A, 40 kA.  
- Tres (3) transformadors d'intensitat 245 kV, 40 kA.  
- Tres (3) transformadors de tensió 245 kV amb factor de tensió nominal en servei continu d'1,2.  
- Un (1) seccionador de línia tipus rotatiu de tres columnes amb connexió a terra tripolar motoritzat 245 kV, 2.000 A, 40 kA.  
Fins i tot embarrats i aïlladors, així com els quadres de proteccions, control i comunicacions de la nova posició.  
El pressupost total del projecte de modificació de la instal·lació objecte de la present autorització és de huit-cents onze mil tres-cents cinquanta-quatre euros (811.354 €), valor al qual puja el projecte tècnic administratiu, sense incloure altres costos produïts per a la final realització de la instal·lació, com són els costos de terrenys, llicències i taxes, costos financers i costos de gestió i administració.  
De conformitat amb l'últim paràgraf de l'article 53.6, de la Llei 24/2013, de 26 de desembre, del sector elèctric, i l'article 6.4, del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, esta autorització s'atorga, sense perjudici de les concessions, autoritzacions, llicències i permisos, tant públiques com privades, que siguen necessàries obtindre per part de Red Eléctrica de España, SA, d'acord amb altres disposicions que resulten aplicables, i especialment les relatives a l'ordenació del territori i al medi ambient.  
  
D'acord amb el que es preveu en l'article 35.2, de la Llei 24/2013, de 26 de desembre, del sector elèctric, la present autorització s'atorga tenint en compte el que es disposa en l'informe, de data 24 de març de 2023, de la Direcció General de Política Energètica i Mines, del Ministeri per a la Transició Ecològica i el Repte Demogràfic.  
El titular de la present autorització tindrà els drets, deures i obligacions recollits en el títol VI de la Llei 24/2013, de 26 de desembre, del sector elèctric i el seu desenvolupament reglamentari. En tot cas, Red Eléctrica de España, SA, haurà d'observar els preceptes, les mesures i les condicions que s'establisquen en la legislació aplicable a cada moment a l'activitat de transport d'energia elèctrica.  
L'incompliment de les condicions i requisits establits en la present autorització o la variació substancial dels pressupòsits que han determinat el seu atorgament podran donar lloc a la seua revocació.  
  
Segon. Atorgament d'autorització administrativa de construcció  
Atorgar autorització administrativa de construcció dels elements i/o parts de la instal·lació del projecte tècnic de data 21 de novembre de 2022, redactat per persona tècnica titulada competent i acompanyat de visat i declaració responsable de data 22 de novembre de 2022, presentat per a la construcció de l'ampliació de la instal·lació corresponent descrita en el punt primer d'esta resolució, i habilitar Red Eléctrica de España, SA, per a la construcció de la instal·lació interessada amb compliment dels requisits tècnics exigibles i d'acord amb les següents condicions:  
1. La instal·lació elèctrica haurà d'executar-se segons el projecte presentat i amb els condicionats tècnics establits per les administracions, organismes i empreses de servei públic o d'interés general afectats per la present instal·lació i que han sigut acceptats pel titular d'esta.  
Si cal introduir modificacions en la instal·lació, el titular de la present resolució haurà de sol·licitar prèviament a la seua execució les autoritzacions corresponents. Si es tracta de modificacions no substancials segons l'article 13 del Decret 88/2005, no es requerirà autorització administrativa prèvia ni autorització administrativa de construcció de la modificació, únicament caldrà obtindre l'autorització d'explotació. Per a la sol·licitud d'autorització d'explotació es procedirà d'acord amb el que es disposa en l'article 12 del Decret 88/2005, i s'aportarà, a més, la documentació tècnica acreditativa del compliment de les condicions de seguretat de les instal·lacions i de l'element modificat.  
  
2. La instal·lació que s'ha d'executar ha de complir, en tot cas, el que s'establix en el Reial decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues instruccions tècniques complementàries ITC-RAT 01 a 23.  
3. El termini d'execució de la instal·lació serà de dotze (12) mesos des de l'endemà de la seua notificació, i haurà de ser coordinada amb la construcció i posada en servei de la nova línia a través de la qual evacuen en la subestació ST Beneixama 220 kV les IGRE esmentades en l'Informe, de data 23 de juliol de 2020, de verificació de les condicions tècniques de connexió (IVCTC), relatiu a la sol·licitud de connexió realitzada per Abo Wind España, SAU, en qualitat d'interlocutor únic de nus (IUN) en la subestació Beneixama 220 kV, de manera que puga produir-se de manera racional i òptima per als costos retribuïbles del sistema elèctric la posada en servei efectiva d'estes instal·lacions, tant per la interdependència funcional entre estes com per a complir la finalitat a la qual estan destinades. No obstant això, amb anterioritat a la seua finalització, podrà sol·licitar-se una ampliació concreta d'este mitjançant sol·licitud motivada davant este òrgan directiu, i adjuntar a este efecte la documentació justificativa de la demora i del cronograma de treballs previstos per al nou termini sol·licitat.  
4. El titular de la present resolució estarà obligat a comunicar per escrit i amb l'adequada diligència les incidències dignes de menció que es produïsquen durant l'execució, tant a esta direcció general com al Servei Territorial d'Indústria, Energia i Mines d'Alacant.  
5. Així mateix, el titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
6. Sense perjudici del que es preveu en l'article 12.4 del Decret 88/2005, de 29 d'abril, personal tècnic en la matèria adscrit a esta direcció general o del Servei Territorial d'Indústria, Energia i Mines podran realitzar les comprovacions i les proves que consideren necessàries durant les obres i quan finalitzen estes en relació amb l'adequació d'esta a la documentació tècnica presentada i al compliment de la legislació vigent i de les condicions d'esta resolució.  
7. Finalitzades les obres de construcció de la instal·lació, Red Eléctrica de España, SA, en el termini màxim de deu dies hàbils, ho comunicarà al servei territorial competent en matèria d'energia a l'efecte de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb esta sol·licitud haurà d'adjuntar un certificat de direcció i final d'obra, subscrit per persona facultativa competent, on s'acredite que és conforme als reglaments tècnics en la matèria i a la present autorització administrativa i autorització de construcció del projecte d'execució, al qual adjuntarà la resta de documentació exigida per la regulació del sector elèctric i de seguretat industrial aplicable a la instal·lació. Quan l'esmentat certificat de direcció i final d'obra no estiga visat pel corresponent col·legi professional, haurà d'adjuntar l'oportuna declaració responsable d'acord amb el que s'indica en la Resolució de 22 d'octubre de 2010, de la Direcció General d'Energia, publicada en el DOGV núm. 6389, de data 3 de novembre de 2010.  
  
Atés que es tracta d'una instal·lació d'una activitat regulada econòmicament pel sistema elèctric i sotmesa a planificació o retribució, el sol·licitant de l'autorització haurà d'adjuntar el certificat d'explotació relatiu a la informació de les característiques tècniques i econòmiques d'aquelles contingudes en el pla anual del transportista o distribuïdor i les referències, quan siga procedent, a les instal·lacions tipus previstes en la regulació en què queda enquadrada, així com esta mateixa informació corresponent a la instal·lació efectivament executada i l'autorització d'explotació de la qual se sol·licita. Igualment s'indicarà el pressupost real d'execució, i la part que haja sigut sufragada per tercers diferents del sol·licitant d'esta autorització. Esta mateixa informació s'acompanyarà respecte a les instal·lacions existents que són modificades, substituïdes i/o adequades, amb aportació de còpia de les autoritzacions d'explotació (o actes de posada en servei), i, si no s'aporten, justificació de no disposar d'estes, i, en este cas, s'acompanyarà de la referència a l'expedient i la data d'estes perquè siga obtinguda per esta administració amb la finalitat que en la resolució d'autorització d'explotació de les instal·lacions la posada en servei de les quals s'autoritze es faça referència expressa al desmantellament i tancament de les parts afectades.  
Quan este centre directiu siga el competent per a autoritzar l'explotació de la instal·lació, el corresponent servei territorial realitzarà la instrucció d'este procediment i elevarà a esta direcció general la documentació pertinent per a emetre la respectiva autorització d'explotació, juntament amb el seu informe.  
8. Esta direcció general, amb caràcter previ al tràmit de l'oportú procediment, deixarà sense efecte la present autorització en qualsevol moment en què observe l'incompliment o inobservança de les condicions imposades en esta.  
  
Tercer. Publicitat i notificació de la present resolució  
Ordenar:  
- La publicació d'esta resolució en el Diari Oficial de la Generalitat Valenciana.  
- La notificació d'esta resolució a Red Eléctrica de España, SA, a totes les administracions o organismes públics i empreses del servei públic o serveis d'interés general que han intervingut, o pogut intervindre, en el procediment d'autorització, les que han emés, o degueren emetre, condicionat tècnic al projecte d'execució, així com a la resta d'interessats en l'expedient.  
- Traslladar la present resolució a la Direcció General de Política Energètica i Mines, del Ministeri per a la Transició Ecològica i el Repte Demogràfic, i a la Comissió Nacional dels Mercats i la Competència.  
  
- Traslladar la present resolució a Abo Wind España, SAU, en qualitat d'interlocutor únic de nus (IUN) en la subestació ST Beneixama 220 kV.  
Tot això de conformitat amb el que es disposa en els articles 10 i 11.3 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra esta resolució, que no posa fi a la via administrativa, es pot interposar un recurs d'alçada davant la Secretaria Autonòmica d'Indústria, Comerç i Consum d'esta conselleria, en el termini d'un mes comptador des de l'endemà de la seua notificació, d'acord amb el que s'establix en l'article 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 28 de novembre de 2023.- El director general d'Energia i Mines: Manuel Argüelles Linares.